Акредитовани програм сталног стручног усавршавања у библиотечко-информационој делатности

Назив програма:

***Иновативност у библиотекама – од Storytelling-а до Storydoing-a – дигитални маркетинг за библиотеке, заговарање нових пракси***

Ауторка и реализаторка програма: **Беба Станковић,** дипломирани библиотекар саветник

Датум и место одржавања програма:

Први термин: **3. новембар, од 10 до 16 сати**, амфитеатар Народне библиотеке Србије.

Други термин: **22. новембар, од 10 до 16 сати**, амфитеатар Народне библиотеке Србије.

Иако се последњих година доста говори o digitalnom storytelling-у, као сасвим новој пракси приповедања у циљу заговарања и промовисања одређених садржаја, она је почела да се артикулише још почетком деведесетих и већ задобија нови облик познат као пракса приповедања у дигиталном свету – hypertelling, при чему прича више не тече линеарно, од унапред утврђеног почетка и краја, већ се грана и даље је креирају сами корисници, те постаје и оно што чинимо, а не само причамо, тзв. *storydoing*. У времену светске пандемије, као и све већој оријентисаности на дигиталне алате, ситуацију у којој хипертекст прелази у праксу, треба користити као могућност активног саучествовања корисника у одржавању постојећих али и креирању нових библиотечких услуга.

Тема програма *Иновативност у библиотекама - од Storytelling-а до Storydoing-a – дигитални маркетинг за библиотеке, заговарање нових пракси* су иновативни сервиси у библиотекама, реализација пројеката по угледу на примере добре праксе, како у домаћем, тако и међународном библиотекарству – шта је и колико могуће применити у нашим условима у појачаној потреби за дигиталним методом рада – предности и мане, као и нове могућности садејства.

**Биографија**

**Беба Станковић, дипломирани библиотекар саветник**

Дипломирала филозофију на Филозофском факултету у Београду, Србија

2017. – до данас – дипломирани библиотекар саветник у Народној библиотеци Србије, Сектор за опште програме – међународна сарадња

2015 – 2019. потпредседница БДС

2010 – 2019. чланица УО БДС

2001  – 2017. директорка Народне библиотеке „Илија М. Петровић“ Пожаревац

1999 – 2000. библиотекарка у НБ „Илија М. Петровић“

1994 – 1998. професорка филозофије у Пожаревачкој гимназији и Школском центру

Велико Градиште

2013 – 2015. руководећа ИФЛА Специјалне интересне групе *Жене, информације,*

*библиотекарство*

2014, мај – јун, резиденцијални боравак у Мортенсон библиотечком центру, Урбана – Шампањ, Илиноис, САД

2015 – 2017. чланица међународног ИНЕЛИ Балкан библиотечког тима, стручно усавршавање лидера у библиотекарству

Присуствовање, постер презентације и излагања на бројним семинарима у Србији, конференцијама, као и конгресима у Сарајеву, Требињу, Бихаћу, Цетињу, Бијелом Пољу, Хелсинкију, Гетеборгу, Порторику, Сингапуру, Лиону, Чикагу, Кејптауну, Коламбусу, Прагу, Амстердаму, Вашингтону, Каиру, Шарџи, Бриселу.
Награђени пројекат (коауторство) "Бити жена у време пандемије", као и постер истог пројекта, у Националној библиотеци Тајвана.

Радови објављивани у домаћим и страним часописима, уредница  зборника са манифестације *Дани Слободана Стојановића*, ауторство и коауторство стручних постер презентација, организаторка преко 250 промоција књига, изложби, концерата и стручних пројеката у НБ „Илија М. Петровић“ Пожаревац, уредница едиција (најбоља необјављена драма на конкурсу) у оквиру манифестације *Дани Слободана Стојановића*, уредница две монографије и једног промотивног (награђеног) филма о НБ „Илија М. Петровић“ Пожаревац, уредница зборника радова филозофских текстова „Сазнајно повлашћен положај“ и зборника есеја о Пожаревцу „Под византијским небом“.

Добитница Награде Ђура Даничић за допринос култури и библиотекарству Републике Србије, за 2015. годину.

Добитница националне награде „Јанко Шафарик“ 2022. године.

Коауторка, са Даниелом Скоковић, акредитованог стручног семинара **INELI Balkans - библиотечка мрежа као пример кутурне дипломатије,**одржаног у Крагујевцу, Новом Пазару, Шапцу, Народној библиотеци Србије, Библиотеци града Београда, Ваљеву, Великом Градишту, Зајечару, Пожеги, Сомбору, Врању.

Ауторка акредитованог стручног семинара **Иновације у библиотекарству – какву библиотеку желимо,**који је одржан у 16 библитека Србије и у Сарајеву (БиХ).

2020. године, по одобрењу Републичке комисије за стручно усавршавање библиотекара,  одржала први онлајн стручни семинар у Србији за библиотеке у Алексинцу и Нишу.

У Народној библиотеци Србије радила и ради на пословима каталогизације, уредништва и организације културних догађа,  у Сектору за опште програме - међународна сарадња од јуна 2021. године.